./data/phi1017/phi015/phi1017.phi015.perseus-lat2.xml
Seneca
Supervacuum itaque putavi ab eo, qui adferebat, quid ageres quaerere  Valde enim bonae memoriae est, si meminit! Et tamen spero te sic iam vivere, ut ubicumque eris, sciam quid agas  Quid enim aliud agis quam ut meliorem te ipse cottidie facias, ut aliquid ex erroribus ponas, ut intellegas tua vitia esse, quae putas rerum ? Quaedam enim locis et temporibus adscribimus  At illa, quocumque transierimus, secutura sunt